1. **O le vala’au (Esoto 3):**
   * **The Burning Bush (Esoto 3:1-6)**
     + O le 40 o tausaga na nofo ai Mose i Mitiana e mafai ona tao-aofai e faapea: na ia faaipoipo atu ia Sepora, na fanau ai ona atalii e toalua, ma sa ia auauna atu o se leoleo mamoe mo le tamā o lana avā. Sa ia tuuina atu foi lea taimi e tusia ai ni tusi se lua: o Iopu ma Kenese, e sili ona taua ia malamalama i autu moni o le faaolataga. Ae na suia ia mea uma i sina taimi.
     + I Horepa (Mauga o Sinai), na faaali atu ai le Agelu a le Atua ia Mose i le laau talatala na mu (Esoto 3:1-3). O ai lenei Agelu? O le Atua lava ia (Esoto 3:4). A’o lei liu tino tagata, sa faaali mai ai Iesu i le tele o taimi o le “Agelu a Ieova” (Kenese 22:11-17; Faamasino 6:11, 16; 13:17-22; Sakaria 3:1-2).
     + Pe a talanoa atu ia Mose, e faailoa atu e le Atua Ia lava o se Atua o Aperaamo, Isaako, ma Iakopo. O loo manino lava lea manatu: Na afio ifo le Atua e faataunuu le folafolaga na faia ma nei Pateriaka ma tuuina atu ia Isaraelu le laueleele o Kanana (Kenese 12:7; 26:3; 48:3-4).
   * **O faatonuga a le Atua (Esoto 3:7-12)** 
     + Ua faailoa mai e le Atua Ia lava o se Peresona Malosi, o loo faaaogaina veape e faailoa mai ai le galuega o le a faia: silasila, afio a’e, ma aveese mai (Esoto 3:7-8).
       1. ***SILASILA:*** Ele manatu mamā le Atua i mafatiaga. E silafia e Ia o mea uma. Ae sili lava ona Ia silasila i tiga ma le faamasinoga lē tonu o loo faia faasaga atu i Ona tagata (2Tupu 9:26).
       2. ***AFIO A’E:*** E le nofo fifilemu le Atua. E afio mai o Ia e savavali faatasi ma i tatou. E mau o Ia faatasi ma tagata soifua (Esoto 29:45; Ioane 14:16-17)
       3. ***AVEESE MAI:*** O loo galue le Atua i Lana lava taimi, ia faasa’oloto i tatou mai puapuaga ma ia faataunuu Ana folafolaga (Ieremia 29:11)
     + Sa manaomia foi e le Atua ni faatinoga ma’oti mai ia Mose: Ina e alu i Aikupito ma aveese mai O’u tagata ‘ai lea mea (Esoto 3:10, 12).
     + Sa mamafa-tu ia Mose lea lava galuega. Ua ia le toe manao e faaaogaina lona malosi; ua le o toe i ai sona lagona e mafai ona faataunuuina ai o lea misiona; sa na ona ia alaga, “O ai ea a’u nei?” (Esoto 3:11).
     + Ua liua lona faamaualuga i se lotomaulalo. O le mea moni, o le taimi tonu lea ua saunia ai o ia mo lana misiona.
   * **O le suafa o le Atua (Esoto 3:13-22)**
     + O atua uma o Aikupito e i ai o latou igoa, ae o Isaraelu e tapuai atu i le “Atua e Ona le Malosi uma lava” (Esoto 6:3). Ina ua mavae ni seneturi o lea aafiaga i Aikupito, ona mananao lea o tagata Isaraelu e fia iloa le suafa o lo latou Lavea’i (Esoto 3:13).
     + O ia ona taimi e fesootai atu se igoa i uiga o se tagata, na faailoa mai ai foi e le Atua o Ia lava i se tasi o uiga autu o Lona suafa: *'ehyeh* (e i ai pea). O le Atua e faavavau, sa i ai lava, ma o le a i ai pea. O A’u “O LE OLA” (Esoto 3:14).
     + I taimi ua alu, na leiloa ai le faaleoina o lenei igoa. Ae na faatagaina e le Atua lenei mea ona e le o le igoa e taua, a’o lona uiga. Na Ia faatatau i o tatou manaoga. E mafai ona tatou valaauina o Ia o le “Leoleo mamoe;” “O Le faamalolo;” “O Ia na te tausia;” “Tama” …, “Alofa”
     + O le mea sili ona taua, e finagalo le Atua ia tatou lagona le vavalalata, faigofie ona talanoa atu, mea e tatau ona manaomia, ma se uo mamae.
2. **O se misiona ua mae’a (Exodus 4):**
   * **O ‘alofaga e fa a Mose (Esoto 4:1-17)**
     + A’o lei ta’utino atu lona le manao e faataunuu le misiona na tuuina atu e le Atua ia te ia, na faailoa atu ai e Mose ni ‘alofaga “atoatoa” se fa mo le teenaina o lea tulaga. Mo ia ‘alofaga taitasi, na tali atu ai le Atua faatasi ai ma se folafolaga.

|  |  |  |
| --- | --- | --- |
| **‘ALOFAGA** | **FOLAFOLAGA** | **A’OA’OGA** |
| “O ai ea a’u nei?”  (Esoto 3:11) | “Ou te ia te oe lava”  (Esoto 3:12) | O le malosi e faataunuu ai se faatonuga a le Atua e le i luga lea i ai tatou, ae o le mea moni o le Atua lava e faamalosi i ai tatou. O le a Ia faatasi ma i tatou e pei ona Ia i ai ia Mose. |
| “O ai ea Lona suafa?” (Esoto 3:13) | “O A’u o Le ola, o loo ola lava” (Esoto 3:14) | E moni le Atua, e faavavau, ma e patino lava ia te Ia; na Ia folafola mai ma Na te tausisia lava Ana folafolaga; e le faatapulaaina; e faatuatuaina lava i taimi uma |
| “Latou te le talitonu mai ia te a’u pe faalogo mai i sa’u upu” (Esoto 4:1) | “O le a latou talitonu mai ia te oe ona o faailoga o le a e faia” (Esoto 4:8) | Na tuuina atu e le Atua ia Mose le mana e faatinoina a’i vavega, ma Na te galuea’ina loto o tagata ia talitonu i ia vavega. Ua folafola mai foi e Iesu ma ta’utino mai o le a Ia faia lea lava mea e tasi mo i tatou (Mareko 16:17-18). |
| “O au o le tagata e leiloa fai se lauga” (Esoto 4:10) | “Ou te aoao atu foi ia te oe i upu e te tautala atu ai” (Esoto 4:12) | E le o Ia ea na faia le gutu ma o le a Ia tuuina ma i ai tatou upu e tatau ai i le taimi talafeagai ai? Esoto 4:11; Luka 12:11-12) |

* + - Ona fetalai atu lea o le Atua ia Mose, “Ua lava ia au ‘alofaga; e te mafaia lava ona fai, auā e te faia lava” (Esoto 4:14-17).
  + **O le toe foi atu i Aikupito (Esoto 4:18-31)**
    - O le laasaga muamua lava na faia e Mose i le toe foi atu ai i Aikupito, o le ole atu lea i le tamā o lana avā mo se faatanaga (Esoto 4:18). Na ia ave lona aiga, ma ua amata loa ona alu le faigamalaga (Esoto 4:20). Ae na i ai se mea na tupu e ofo ai. Ao i ai i latou i le ala, na manao le Atua e fasioti ia te ia (Esoto 4:24).
    - Sa malamalama Sepora i le mea ua tupu, ma sa ia faia loa se auala e tatau ai ina ia ‘aloese ai mai se iuga matautia: ua ia peritomeina lana tama (Esoto 4:25).
    - E lei peritomeina e Mose lona atalii ae na (ta’ina e ala i lana ava). O le mea lea na ia le usita’ia ai tuutuuga o le feagaiga na osia e le Atua ma Aperaamo (Kenese 17:10).
    - O se lagona e teena ai le usita’ia o se faatonuga manino faalelagi, na faaleaogaina ai Mose mai lona taitaiiga o le nuu. O lenei tulaga e ao lava ona faaleleia a’o lei faataunuuina lana misiona